กฎกระทรวงกฎกระทรวงกำหนดคุณสมบัติของผู้รับใบอนุญาตและหลักเกณฑ์และวิธีการขอและออกใบอนุญาตหรือใบทะเบียนเป็นผู้ค้าน้ำมันพ.ศ. ๒๕๔๕[๑] อาศัยอำนาจตามความในมาตรา ๖ มาตรา ๗ วรรคสอง มาตรา ๑๐วรรคสองและมาตรา ๑๑ วรรคสอง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ผู้ค้าน้ำมันตามมาตรา ๗ ต้องมีคุณสมบัติ ดังต่อไปนี้(๑)เป็นบริษัทจำกัดตามประมวลกฎหมายแพ่งและพาณิชย์หรือบริษัทมหาชนจำกัดตามกฎหมายว่าด้วยบริษัทมหาชนจำกัดและมีวัตถุประสงค์เพื่อประกอบการค้าน้ำมันเชื้อเพลิง(๒) มีทุนจดทะเบียนและทุนที่ชำระแล้วไม่น้อยกว่าห้าสิบล้านบาทและต้องไม่ลดทุนจดทะเบียนให้เหลือน้อยกว่าห้าสิบล้านบาทตลอดเวลาที่ได้รับใบอนุญาต(๓) ต้องมีหลักฐานของธนาคารพาณิชย์ที่ได้รับใบอนุญาตตามกฎหมายว่าด้วยการธนาคารพาณิชย์หรือบริษัทเงินทุนที่ได้รับใบอนุญาตตามกฎหมายว่าด้วยการประกอบ ธุรกิจเงินทุน ธุรกิจหลักทรัพย์และธุรกิจเครดิตฟองซิเอร์หรือบรรษัทเงินทุนอุตสาหกรรมแห่งประเทศไทยตามกฎหมายว่าด้วยบรรษัทเงินทุนอุตสาหกรรมแห่งประเทศไทยที่แสดงว่าเป็นผู้มีวงเงินสินเชื่อเพื่อใช้เป็นเงินทุนหมุนเวียนสำหรับใช้ในการประกอบกิจการค้าน้ำมันเชื้อเพลิงได้ไม่น้อยกว่าหนึ่งร้อยล้านบาทข้อ ๒การยื่นคำขอรับใบอนุญาตเป็นผู้ค้าน้ำมันตามมาตรา ๗ให้ยื่นคำขอต่อสำนักน้ำมันเชื้อเพลิง กรมทะเบียนการค้าพร้อมด้วยหลักฐานดังต่อไปนี้(๑) สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนเว้นแต่กรณี ที่ตรวจสอบการจดทะเบียนนิติบุคคลได้ในระบบเครือข่ายคอมพิวเตอร์ที่กรมทะเบียนการค้าจัดทำขึ้น(๒) งบการเงินของรอบระยะเวลาบัญชีที่ผ่านมา (ถ้ามี)(๓) หลักฐานตามข้อ ๑ (๓)(๔)รายละเอียดและสถานที่ตั้งสถานีบริการที่ผู้ขอเป็นผู้ดำเนินการเอง (ถ้ามี)(๕) แบบขอความเห็นชอบปริมาณการค้าประจำปี(๖) รายละเอียดของคลังและถังเก็บน้ำมันเชื้อเพลิงพร้อมเอกสารแสดงสิทธิและแผนที่ตั้งโดยสังเขป(ถ้ามี)(๗)แผนการดำเนินงานที่แสดงถึงความสามารถในการเป็นผู้ค้ำน้ำมันตามมาตรา ๗(๘) หนังสือมอบอำนาจ (ถ้ามี)พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ ๓ในการพิจารณาออกใบอนุญาตเป็นผู้ค้าน้ำมันตามมาตรา ๗หากผู้ยื่นคำขอรับใบอนุญาตยังไม่มีกรรมสิทธิ์หรือสิทธิการเช่าถังเก็บน้ำมันเชื้อเพลิงในขณะที่ยื่นคำขอรับใบอนุญาตรัฐมนตรีอาจพิจารณาออกใบอนุญาตให้โดยกำหนดเงื่อนไขว่าผู้ได้รับใบอนุญาตต้องรีบจัดให้ตนมีกรรมสิทธิ์หรือสิทธิการเช่าถังเก็บน้ำมันเชื้อเพลิงภายในระยะเวลาหนึ่งปีในกรณีที่มีเหตุอันทำให้ผู้รับใบอนุญาตไม่สามารถจัดให้ตนมีกรรมสิทธิ์หรือสิทธิการเช่าถังเก็บน้ำมันเชื้อเพลิงภายในกำหนดระยะเวลาตามวรรคหนึ่งและหากประสงค์จะขอขยายระยะเวลา ให้ผู้รับใบอนุญาตยื่นคำขอขยายระยะเวลาก่อนครบกำหนดระยะเวลาดังกล่าวในการนี้รัฐมนตรีอาจขยายระยะเวลาออกไปได้อีกสองครั้งครั้งละไม่เกินสามสิบวันเมื่อพ้นกำหนดระยะเวลาตามวรรคหนึ่งหรือวรรคสอง แล้วแต่กรณี หากผู้ได้รับใบอนุญาตยังไม่มีกรรมสิทธิ์หรือสิทธิการเช่าถังเก็บน้ำมันเชื้อเพลิงให้ใบอนุญาตนั้นสิ้นผล และไม่ต้องคืนค่าธรรมเนียมให้แก่ผู้ได้รับใบอนุญาตลักษณะและการติดตั้งถังเก็บน้ำมันเชื้อเพลิงรวมทั้งอุปกรณ์ที่เกี่ยวข้องให้เป็นไปตามประกาศกระทรวงพาณิชย์ข้อ ๔การยื่นคำขอจดทะเบียนเป็นผู้ค้าน้ำมันตามมาตรา ๑๐ ให้ยื่นคำขอ ณ สถานที่ที่กำหนดในข้อ๕ พร้อมด้วยหลักฐาน ดังต่อไปนี้(๑)สำเนาบัตรประจำตัวประชาชนและสำเนาทะเบียนบ้านของผู้ขอจดทะเบียนในกรณีที่เป็นบุคคลธรรมดา(๒) สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนในกรณีที่เป็นนิติบุคคล เว้นแต่กรณีที่ตรวจสอบการจดทะเบียนนิติบุคคลได้ในระบบเครือข่ายคอมพิวเตอร์ที่กรมทะเบียนการค้าจัดทำขึ้น(๓) รายละเอียดของคลังและถังเก็บน้ำมันเชื้อเพลิงพร้อมเอกสารแสดงสิทธิและแผนที่ตั้งโดยสังเขป(ถ้ามี)(๔) รายละเอียดและสถานที่ตั้งสถานีบริการที่ผู้ขอเป็นผู้ดำเนินการเอง(ถ้ามี)(๕) หนังสือมอบอำนาจ (ถ้ามี)พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ ๕การยื่นคำขอตามข้อ ๔ ให้ยื่น ณ สถานที่ดังต่อไปนี้(๑)ในกรณีที่สถานประกอบการหรือสำนักงานแห่งใหญ่ตั้งอยู่ในเขตกรุงเทพมหานครและจังหวัดนนทบุรีให้ยื่น ณ สำนักน้ำมันเชื้อเพลิง กรมทะเบียนการค้า(๒) ในกรณีที่สถานประกอบการหรือสำนักงานแห่งใหญ่ตั้งอยู่ในจังหวัดอื่นนอกจาก(๑) ให้ยื่น ณ สำนักงานทะเบียนการค้าจังหวัดนั้นข้อ ๖การยื่นคำขอจดทะเบียนเป็นผู้ค้าน้ำมันตามมาตรา ๑๑ ให้ยื่นคำขอ ณ สถานที่ที่กำหนดในข้อ๗ พร้อมด้วยหลักฐานดังต่อไปนี้(๑) สำเนาบัตรประจำตัวประชาชนสำเนาทะเบียนบ้านของผู้ขอจดทะเบียนและสำเนาทะเบียนบ้านที่ตั้งสถานีบริการในกรณีที่เป็นบุคคลธรรมดา(๒) สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนในกรณีที่เป็นนิติบุคคล เว้นแต่กรณีที่ตรวจสอบการจดทะเบียนนิติบุคคลได้ในระบบเครือข่ายคอมพิวเตอร์ที่กรมทะเบียนการค้าจัดทำขึ้น(๓) เอกสารแสดงสิทธิในการใช้สถานที่เพื่อประกอบกิจการสถานีบริการ(๔) เอกสารอนุญาตให้ใช้เครื่องหมายการค้า (ถ้ามี)(๕) หนังสือมอบอำนาจ (ถ้ามี)พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ ๗การยื่นคำขอตามข้อ ๖ ให้ยื่นตามรายสถานีบริการ ณ สถานที่ดังต่อไปนี้(๑)ในกรณีที่สถานีบริการตั้งอยู่ในเขตกรุงเทพมหานครและจังหวัดนนทบุรี ให้ยื่น ณสำนักน้ำมันเชื้อเพลิง กรมทะเบียนการค้า(๒) ในกรณีที่สถานีบริการตั้งยู่ในจังหวัดอื่นนอกจาก (๑)ให้ยื่น ณ สำนักงานทะเบียนการค้าจังหวัดนั้นข้อ ๘การขอรับใบแทนใบอนุญาตหรือใบแทนใบทะเบียนแทนฉบับเดิมที่ชำรุดให้ส่งคืนฉบับเดิมที่ชำรุดหรือในกรณีเป็นการขอรับใบแทนเพราะเหตุสูญหาย ให้ยื่นหลักฐานการแจ้งความสูญหายด้วยโดยให้ยื่นขอ ณ สถานที่ที่ได้ยื่นคำขอรับใบอนุญาตหรือคำขอจดทะเบียน แล้วแต่กรณีข้อ ๙รัฐมนตรีหรืออธิบดี แล้วแต่กรณีจะออกใบอนุญาตหรือใบทะเบียนให้แก่ผู้ยื่นคำขอได้ต่อเมื่อผู้ยื่นคำขอได้ชำระค่าธรรมเนียมถูกต้องครบถ้วนแล้วข้อ ๑๐คำขอรับใบอนุญาตและใบอนุญาตตามข้อ ๒ คำขอจดทะเบียนและใบทะเบียนตามข้อ ๔ และข้อ๖ และใบแทนใบอนุญาตหรือใบแทนใบทะเบียนตามข้อ ๘ให้เป็นไปตามแบบที่กรมทะเบียนการค้ากำหนดโดยประกาศในราชกิจจานุเบกษาให้ไว้ ณ วันที่ ๒๕ เมษายน พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖ มาตรา ๗ วรรคสองมาตรา๑๐ วรรคสอง และมาตรา ๑๑ วรรคสอง แห่งพระราชบัญญัติการค้าน้ำมันเชื้อเพลิง พ.ศ.๒๕๔๓บัญญัติให้การขออนุญาต การออกใบอนุญาตและคุณสมบัติของผู้รับใบอนุญาตเป็นผู้ค้าน้ำมัน รวมทั้งการขอจดทะเบียน และการจดทะเบียนเป็นผู้ค้าน้ำมัน เป็นไปตามหลักเกณฑ์และวิธีการที่กำหนดในกระทรวงจึงจำเป็นต้องออกกฎกระทรวงนี้วิภา/ปรับปรุง๑๗ พฤษภาคม ๒๕๕๙[๑] ราชกิจจานุเบกษา เล่ม ๑๑๙/ตอนที่ ๔๒ ก /หน้า ๒๔/๓ พฤษภาคม ๒๕๔๕